Diari Oficial de la Generalitat Valenciana


Sumari del DOGV 2321, del 29-07-1994 (1994/832117)

ORDRE de 10 de juny de 1994, de la Conselleria d'Educació i Ciència per la qual es resolen les sol.licituds d'accedir al règim de concerts educatius per part dels centres docents privats que s'hi indiquen.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/10/(6)/dof/vci/html**

### Dades del document

Número de DOGV
:   2321

Data del DOGV
:   29-07-1994

Secció del DOGV
:   DISPOSICIONS GENERALS

Número del document
:   1994/832117


Data del document
:   10-06-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 10 de juny de 1994, de la Conselleria d'Educació i Ciència per la qual es resolen les sol·licituds d'accés al règim de concerts educatius per part dels centres docents privats que s'hi indiquen. [94/5105]  
Vistos els expedients incoats a petició dels titulars dels centres docents privats en sol·licitud d'incorporació al règim de concerts educatius segons que preveu el Reglament de Normes Bàsiques sobre Concerts Educatius i l'Ordre de 29 de desembre de 1992 de la Conselleria de Cultura, Educació i Ciència.   
Vistes les consignacions pressupostàries existents en les línies de subvenció previstes en els vigents pressupostos de la Generalitat Valenciana per al finançament amb fons públics de l'ensenyament en centres docents privats.   
Vist que les direccions territorials d'Educació han tramitat els expedients.   
Vist que la Inspecció Educativa i els directors territorials d'Educació han emés els informes preceptius, i que la Direcció General de Centres Docents, desprès de l'audiència prèvia a l'interessat, ha elevat la corresponent proposta.   
Vistes la Llei Orgànica reguladora del Dret a l'Educació, el Reial Decret 2377/1985, de 18 de desembre pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer i l'Ordre de 29 de desembre de 1992 de la Conselleria de Cultura, Educació i Ciència.   
Fent ús de les atribucions que em confereix l'article 35 de la Llei de Govern Valencià.   
 ORDENE:  
Primer   
Estimar les sol·licituds d'incorporació al règim de concerts als centres docents privats per les unitats i en el nivell en que figuren en l'annex I.   
Els concerts que se subscriguen mitjançant aquesta ordre tindran una vigència de tres cursos comptadors des de l'inici del curs acadèmic 1994/1995.   
   
Segon   
Desestimar les sol·licituds d'incorporació al règim de concerts educatius als centres docents privats que figuren en l'annex II d'aquesta ordre, per les causes que s'hi especifiquen, segons que estableix l'article 24.1 del Reglament de Normes Bàsiques sobre Concerts Educatius.   
Tercer  
Els centres inclosos en l'annex I d'aquesta ordre subscriuran el model de concert educatiu aprovat per l'Ordre de la Conselleria de Cultura, Educació i Ciència de data 4 de juny de 1993. A aquest efecte, els directors territorials notificaran als interessats el dia i l'hora en què hagen de subscriure el document administratiu de formalització del concert educatiu, el qual ser firmat pel director territorial d'Educació corresponent i pel titular del centre docent privat o persona que n'ostente la representació legal.   
Si el titular del centre docent, sense causa justificada, no subscriu el document administratiu en la data notificada, s'entendrà que hi ha perdut el seu dret.   
DISPOSICIÓ ADDICIONAL  
Aquesta ordre per la qual se resolen les sol·licituds d'accés al règim de concerts educatius s'inscriurà en el Registre de Centres Docents de la Comunitat Valenciana.   
Contra aquesta ordre, que d'acord amb l'article 109.c de la Llei 30/1992 posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la publicació en el Diari Oficial de la Generalitat Valenciana, comunicant-ho prèviament davant del conseller d'Educació i Ciència, segons que exigeix l'article 110.3 de la Llei 30/1992.   
   
València, 10 de juny de 1994.- El conseller d'Educació i Ciència: Joan Romero i González.  
NOTA: Els números entre parèntesi que figuren en l'apartat d'observacions, indiquen la causa de la denegació de la sol·licitud, segons que estableix l'article 24.1 del Reial Decret 2377/1985, de 18 de desembre, i que s'esmenten a continuació:   
(1) Insuficiència dels crèdits pressupostaris disponibles (article 24.2 del Reial Decret 2377/1985, de 18 de desembre).   
(2) Les necessitats d'escolarització de la zona les atenen la resta de centres docents finançats amb fons públics, per això aquest no cobreix necessitats d'escolarització (article 48.3 de la LODE i 21.2 del Reial Decret 2377/1985, de 18 de desembre).  
(3) Unitats no autoritzades.   
(4) El centre no està autoritzat per a la implantació anticipada del segon cicle d'Educació Secundària Obligatòria.   
(5) No hi apareix justificada la pròxima vacant de la segona plaça de professora de patronat.


Còpia Permalink ELI